Source: http://www.obeczavada.sk/sk/statut-obce
Timestamp: 2019-10-21 21:24:33+00:00
Document Index: 6652023

Matched Legal Cases: ['§ 11', '§ 2', '§ 3', '§ 4', '§ 9', '§ 9', '§ 18', '§ 11']

Štatút obce | Závada
Obec Závada, 991 21 Závada č.54, IČO:00319708
Obecné zastupiteľstvo v Závade na základe § 11 ods. 4 písm. j/ zák. SNR č. 369/1990 Zb. o obecnom zriadení v znení neskorších zmien a doplnkov (ďalej len „zák. č. 369/1990 Zb.“) v y d á v a pre územie (kat. územie) obce Závada tento Štatút obce Závada
Štatút obce Závada upravuje v súlade so všeobecne záväznými právnymi predpismi najmä postavenie a pôsobnosť obce, práva a povinnosti obyvateľov obce, základné zásady hospodárenia a financovania, nakladania s majetkom obce, ďalej postavenie a pôsobnosť obecného zastupiteľstva, starostu a ďalších orgánov obecnej samosprávy, ich vnútornú štruktúru, deľbu práce medzi nimi, formy a metódy ich práce, rieši tiež širšie vzťahy obce, symboly obce, udeľovanie čestného občianstva, cien obce a odmien.
Štatút obce Závada je základným normatívno-právnym a organizačným predpisom obce.
Obec Závada je samostatný územný samosprávny a správny celok Slovenskej republiky združujúci občanov, ktorí majú na jej území trvalý pobyt. Územie obce Závada je územný celok, ktorý tvorí jedno katastrálne územie. Akékoľvek zmeny územia obce Závada možno vykonať len v súlade s § 2 ods. 3, 4 zák. č. 369/1990 Zb. a s osobitnými právnymi predpismi.
Obec Závada je právnickou osobou, ktorá za podmienok ustanovených zákonom samostatne hospodári s vlastnými majetkom a s vlastnými príjmami. Obec Závada môže hospodáriť a nakladať aj s majetkom štátu, ktorý bol obci zverený v súlade s platnou právnou úpravou. Obec Závada môže nakladať aj s majetkom ostatných subjektov – fyzických aj právnických osôb – pokiaľ bola k takémuto nakladaniu zmocnená právnym predpisom alebo dohodou.
Obec Závada má právo na vlastné symboly.
Ukladať obci Závada povinnosti a obmedzenia pri výkone samosprávy možno len na základe zákona a na základe medzinárodnej zmluvy.
Obyvatelia obce Závada, ich práva a povinnosti
Obyvateľom obce Závada. je osoba, ktorá má na území obce trvalý pobyt. Úpravu trvalého pobytu upravuje osobitná právna úprava. Obec môže upraviť bližšie podmienky inštitútu trvalého pobytu na území obce v osobitnom všeobecne záväznom nariadení.
Obyvatelia obce sa zúčastňujú na samospráve obce najmä výkonom svojich práv a povinností. Tieto sú zakotvené predovšetkým v ust. § 3 ods. 2, 3 a § 4 ods. 3 zák. č. 369/1990 Zb. o obecnom zriadení v znení neskorších zmien a doplnkov.
Na samospráve obce sa má právo podieľať aj ten, kto má na jej území nehnuteľný majetok alebo v obci trvalo pracuje a platí miestnu daň alebo miestny poplatok, alebo je obci prihlásený na prechodný pobyt, alebo dlhodobý pobyt, alebo ten, kto má čestné občianstvo obce. Tieto osoby však nemajú právo voliť orgány samosprávy obce a byť do nich zvolení a ďalej nemajú právo hlasovať o dôležitých otázkach života a rozvoja obce (miestne referendum).
Obec poskytuje sociálne výpomoci a využíva podporné mechanizmy na úseku sociálnych vecí v súlade s platnou právnou úpravou. Za tým účelom môže vydať samostatné zásady, ktoré budú obsahovať bližšie podmienky poskytovania výpomocí a podporných mechanizmov.
Obec je povinná pri plnení úloh samosprávy spolupracovať s podnikateľskými právnickými a fyzickými osobami pôsobiacimi v obci a taktiež spolupracuje s politickými stranami a hnutiami, vyvíjajúcimi činnosť v obci, ako aj so záujmovými združeniami obyvateľov obce. Obec tiež úzko spolupracuje aj s ostatnými podnikateľskými subjektami, ktorých činnosť má alebo môže mať dosah a význam pre obec, najmä z pohľadu zabezpečovania jednotlivých samosprávnych funkcií obce.
Na plnenie úloh samosprávy obce, alebo ak to ustanovuje zákon obec vydáva všeobecne záväzné nariadenia (ďalej len „nariadenia“). Nariadenia obce nesmú byť v rozpore s Ústavou Slovenskej republiky, v rozpore s ústavnými zákonmi, zákonmi a medzinárodnými zmluvami, s ktorými vyslovila súhlas Národná rada SR a ktoré boli ratifikované a vyhlásené spôsobom ustanoveným zákonom. Vo veciach, v ktorých obec plní úlohy štátnej správy, môže vydať nariadenie len na základe splnomocnenia zákona a v jeho medziach. Také nariadenie nesmie byť v rozpore s Ústavou SR, ústavnými zákonmi, medzinárodnými zmluvami, ktoré boli ratifikované a vyhlásené spôsobom ustanoveným zákonom, so zákonmi, s nariadeniami vlády, so všeobecne záväznými predpismi ministerstiev a ostatných ústredných orgánov štátnej správy. Postup pri príprave materiálov a podkladov, pri prijímaní nariadení obce, ich vydávaní ako aj spôsob kontroly plnenia týchto nariadení stanovuje zákon, tento štatút a Rokovací poriadok Obecného zastupiteľstva v Závade.
Majetok obce závada
Majetok obce tvoria všetky hnuteľné a nehnuteľné veci vo vlastníctve obce a všetky pohľadávky a iné majetkové práva obce a majetkové práva ostatných subjektov založených, resp. vytvorených obcou. Rozsah majetku obce je upravovaný postupne osobitnou právnou úpravou (napr. zák. SNR č. 138/1991 Zb. o majetku obcí v znení zmien a doplnkov, zák. NR SR č. 181/1995 Z.z. o pozemkových úpravách a pod.). Obec môže zveriť svoj majetok do správy rozpočtovej organizácii, alebo príspevkovej organizácii, ktorú zriadila podľa osobitného predpisu. Rozsah nakladania a disponovania s takýmto majetkom sa musí upraviť v zakladateľských, resp. zriaďovateľských listinách týchto subjektov.
Majetok obce Závada sa používa najmä:
Darovanie nehnuteľného majetku obce je neprípustné, ak osobitný predpis neustanovuje inak. V každom jednotlivom prípade je obec povinná zabezpečiť a vytvoriť také podmienky, ktoré nebudú zjavne nevýhodné pre obec – napr. doložky o práve spätného vrátenia za tých istých podmienok ako vec bola odovzdaná, o možnosti aktívneho podieľania sa na chode a činnosti týchto subjektov a pod.
Majetok obce určený na výkon samosprávy obce možno použiť na plnenie záväzkov a uspokojovanie potrieb obce a na činnosť samosprávnych orgánov obce. Majetok obce môže slúžiť aj ako majetkový základ pre neziskové formy činnosti obce – pri zakladaní nadácií, peňažných fondov, vzdelávacích fondov, verejnoprospešných fondov a pod.
Evidenciu o stave a pohybe majetku obce vedie Obecný úrad v Závade v súlade s platnou právnou úpravou.
V majetkových veciach (majetkoprávnych záležitostiach) obce Závada koná v jej mene navonok starosta obce Závada
Podrobnosti o hospodárení a nakladaní s majetkom obce upravujú „Zásady hospodárenia s majetkom obce Závada“, ktoré schvaľuje Obecné zastupiteľstvo v Závade (§ 9 ods. 1 zák. SNR č. 138/1991 Zb. o majetku obcí v znení zmien a doplnkov).
majetok obce Závada,
Financovanie a rozpočet obce závada
Obci môžu byť poskytnuté dotácie zo štátneho rozpočtu Slovenskej republiky. Rozsah účelových a neúčelových dotácií upravujú každoročne rozpočtové pravidlá Slovenskej republiky.
Základom finančného hospodárenia obce je rozpočet obce zostavovaný na obdobie jedného kalendárneho roka a schvaľovaný Obecným zastupiteľstvom v Závade. Obecné zastupiteľstvo schvaľuje tiež jeho zmeny, kontroluje jeho čerpanie a schvaľuje záverečný účet obce.
Pred schválením sa rozpočet obce musí zverejniť najmenej na pätnásť dní na úradnej tabuli v obci, aby sa k nemu mohli obyvatelia obce vyjadriť (§ 9 ods. 3 zák. č. 369/1990 Zb. v znení zmien a doplnkov). To isté sa týka záverečného účtu obce, ako aj návrhu na vyhlásenie dobrovoľnej zbierky.
Rozpočet obce obsahuje príjmovú a výdavkovú časť. Príjmovú časť rozpočtu obce tvoria najmä: príjmy z majetku obce a z majetku prenechaného obci do užívania (nájmu), výnosy z miestnych daní a miestnych poplatkov, podiely na daniach v správe štátu, výnosy z pokút uložených za priestupky, dotácie zo štátneho rozpočtu, výnosy z majetku rozpočtových a príspevkových organizácií, iných subjektov s majetkovou účasťou obce. Výdavkovú časť rozpočtu obce tvoria najmä: výdavky na výkon samosprávnych funkcií obce, výdavky na údržbu majetku obce a investičné výdavky.
Účtovníctvo o stave a pohybe majetku obce, o výnosoch, príjmoch a výdavkoch a o finančných vzťahoch k štátnemu rozpočtu, v súlade s platnou právnou úpravou vedie Obecný úrad v Závade. Hospodárenie s prostriedkami rozpočtu obce sa riadi osobitnými právnymi predpismi – rozpočtovými pravidlami Slovenskej republiky na ten-ktorý rok.
Podrobnejšiu úpravu hospodárenia v období rozpočtového provizória obsahujú „Zásady nakladania s finančnými prostriedkami obce Závada“, ktoré schvaľuje Obecné zastupiteľstvo v Závade
Orgánmi obce Závada sú:
Obecné zastupiteľstvo v Závade zriaďuje podľa potreby alebo podľa osobitných predpisov svoje orgány, ktorými sú najmä:
obecný hasičský zbor v Závade
Osobitné postavenie má hlavný kontrolór obce, ktorého volí obecné zastupiteľstvo (§ 18 ods. 1 zák. č. 369/1990 Zb. v znení zmien a doplnkov). Hlavný kontrolór je zamestnancom obce Závada a vzťahuje sa na neho primerane režim zák. č., 313/2001 Z. z. o verejnej službe v znení neskorších predpisov.
Obec Závada zriaďuje aj iné komisie a útvary v súlade s platnou právnou úpravou – napr. podľa zák. č. 263/1999 Z.z. o verejnom obstarávaní v znení neskorších zmien a doplnkov, zák. č. 152/1998 Z. z., o sťažnostiach a pod.
Obecné zastupiteľstvo obce Závada
Obecné zastupiteľstvo v Závade je zastupiteľský zbor obce Závada zložený z poslancov zvolených v priamych voľbách obyvateľmi obce Závada na štyri roky. Spôsob volieb do obecného zastupiteľstva je upravený v osobitnom právnom predpise.
Obecné zastupiteľstvo v Závade má 11 poslancov.
Po komunálnych voľbách v roku 2002 bude mať obecné zastupiteľstvo 7 poslancov.
Obecné zastupiteľstvo rozhoduje o všetkých základných otázkach života obce Závada a vykonáva svoju vyhradenú právomoc podľa § 11 ods.4 zák. č. 369/1990 Zb. o obecnom zriadení v znení neskorších zmien a doplnkov.
zriaďovať, zrušovať a kontrolovať rozpočtové a príspevkové organizácie obce a na návrh starostu vymenúvať a odvolávať ich vedúcich (riaditeľov), zakladať a zrušovať obchodné spoločnosti a iné právnické osoby a schvaľovať zástupcov obce do ich orgánov, ako aj schvaľovať majetkovú účasť obce právnickej osobe.
schvaľovať zmluvné prevody vlastníctva hnuteľného majetku ,
ustanoviť erb obce, vlajku obce, pečať obce, príp. znelku obce,
Podrobnú úpravu pravidiel rokovania obecného zastupiteľstva, najmä prípravu a obsah rokovania, prípravu materiálov a podklad na rokovanie, spôsob uznášania sa a prijímania všeobecne záväzných nariadení obce, uznesení obecného zastupiteľstva, spôsob kontroly plnenia uznesení a zabezpečovania úloh týkajúcich sa obecnej samosprávy stanovuje Rokovací poriadok Obecného zastupiteľstva v Závade.
Podrobnejšiu úpravu pôsobnosti zástupcu starostu obsahuje Organizačný poriadok Obecného úradu v Závade
Hlavný kontrolór vybavuje sťažnosti a podnety občanov, ktoré boli podané na orgány obce a zamestnancov obce – pokiaľ tu nie je osobitná právna úprava.
Hlavného kontrolóra volí a odvoláva obecné zastupiteľstvo na dobu určitú - 6 rokov.
Hlavný kontrolór je za svoju činnosť zodpovedný obecnému zastupiteľstvu, ktorému je povinný minimálne 1 x štvrťročne podávať správu o vykonanej činnosti za uplynulé obdobie.
rozpracúva a zabezpečuje plnenie úloh vyplývajúcich z uznesení obecného zastupiteľstva, prerokúva a rieši iniciatívne návrhy komisií.
Obecné zastupiteľstvo podrobnejšie upraví zásady rokovania a uznášania sa obecnej rady v Rokovacom poriadku Obecnej rady v Závade.
Obecné zastupiteľstvo volí predsedu komisie – ním je vždy poslanec obecného zastupiteľstva – a členov komisií a vymedzuje im úlohy podľa miestnych podmienok a potrieb. Každá komisia sa skladá z predsedu komisie, tajomníka komisie a členov. Predseda komisie:
Obec Závada nemá vytvorené stále komisie.
V prípade potreby a vhodnosti vytvorí obecné zastupiteľstvo komisie.
Komisie sa schádzajú podľa potreby. Komisie zvoláva a vedie predseda komisie. Zásady rokovania a uznášania sa si komisia stanoví na svojom prvom zasadnutí, resp. v samostatnom Rokovacom poriadku komisií Obecného zastupiteľstva v Závade, ktoré schvaľuje obecné zastupiteľstvo.
Vnútornú organizáciu obecného úradu, najmä jeho organizačné členenie, pôsobnosť jednotlivých útvarov, zásady riadenia, zásady organizačnej štruktúry úradu a tiež ich vzájomné vzťahy obsahuje Organizačný poriadok Obecného úradu v Závade , ktorý schvaľuje Obecné zastupiteľstvo v Závade.
HLASOVANIE OBYVATEĽOV OBCE ZÁVADA
Hlasovanie obyvateľov obce Závada o najdôležitejších otázkach života a rozvoja obce vyhlasuje obecné zastupiteľstvo.
Verejné zhromaždenie sa zvoláva oznámením na úradnej tabuli na Obecnom úrade v Závade, príp. iným vhodným spôsobom (napr. vyhlásením v obecnom rozhlase a pod.). O prerokovanej problematike sa spisuje písomná zápisnica, ktorej súčasťou musí byť prezentačná listina prítomných obyvateľov obce, resp. časti obce.
POSLANCI OBECNÉHO ZASTUPITEĽSTVA OBCE ZÁVADA
dodržiavať Štatút obce Závada, Rokovací poriadok obecného zastupiteľstva v Závade ako aj ďalšie organizačné normy a predpisy,
Veci spoločného záujmu obce Závada a okolitých miest a obcí sa riešia dohodou obce s okolitými mestami a obcami.
Symboly obce Závada
erb obce Závada
zástava obce Závada
pečať obce Závada
Erb obce Závada tvorí v modrom štíte dvoma zlatými ratolesťami protistojných lístkov ovenčené strieborné radlice-červenou zlatostredou a zlatokališnou ružou preložený lemeš a čerieslo.
Podrobné a záväzné vyobrazenie erbu obce Závada tvorí prílohu č. 1 tohto štatútu.
Právo použiť a používať erb obce je viazané na súhlas (povolenie) starostu. Súhlas starostu sa vydáva maximálne na dobu 1 roka. Záujemca o používanie obecného erbu uvedie v písomnej žiadosti formu a spôsob používania vyobrazenia erbu. Žiadosť podávajú všetky subjekty, okrem tých, ktoré sú uvedené v ods. 4 tohto ustanovenia. Žiadosť musí obsahovať:
na listinách o udelení čestného občianstva obce Závada, ceny obce Závada a uznaniach obce Závada,
na budovách, kde má sídlo Obecný úrad v Závade,
Obec Závada určí všeobecne záväzným nariadením podrobnejšiu úpravu používania erbu obce Závada, ako aj výšku poplatkov a sankcie za neoprávnené alebo nesprávne používanie.
Zástavu obce Závada tvorí 7 pozdĺžnych pruhov vo farbách žltej (1/9), modrej (1/9), bielej (2/9), červenej (1/9), bielej (2/9), modrej (1/9) a žltej (1/9)
Podrobné a záväzné vyobrazenie zástavy obce Závada tvorí prílohu č. 2 tohto štatútu.
Zástavu obce Závada používa starosta a obecné zastupiteľstvo pri oficiálnych príležitostiach obecného, príp. štátneho charakteru, a to vyvesením na budovách, v ktorých sídlia, príp. v sieňach, kde sa koná slávnostné zhromaždenie. Výzvu na použitie zástavy vydáva starosta, ktorý zároveň určí spôsob a trvanie výzdoby.
Zástava obce sa vztyčuje zásadne na vlajkový stožiar. Zástava sa vztyčuje a sníma pomaly a dôstojne, pri snímaní sa nesmie dotýkať zeme. Vztyčovanie a snímanie zástavy obce uskutočňujú poverené osoby.
Obec Závada určí všeobecne záväzným nariadením podrobnejšiu úpravu používania zástavy obce Závada.
Pečať obce Závada tvorí erb obce Závada s hrubopisom: „OBEC ZÁVADA“.
Čestné občianstvo obce Závada
Cena obce Závada
Cena starostu obce Závada
Osobám, ktoré sa obzvlášť významným spôsobom zaslúžili o rozvoj a zveľaďovanie obce, ochranu jeho záujmov a šírenie jeho dobrého mena vo svete, alebo ktorí obohatili ľudské poznanie vynikajúcimi tvorivými výkonmi, môže obecné zastupiteľstvo udeliť Čestné občianstvo obce Závada.
Slávnostné odovzdanie listiny poctenému sa vykoná spravidla na mimoriadnom zasadnutí obecného zastupiteľstva. Poctený občan sa pri tejto príležitosti alebo pri svojej prvej návšteve obce zapisuje do Kroniky obce Závada.
Cena obce Závada sa udeľuje za:
Cenu obce Závada tvorí plaketa. K cene obce sa vydáva potvrdenie (preukaz) o jej udelení, v ktorom je uvedené meno, adresa, rodné číslo laureáta, dátum udelenia, pečiatka obce a podpis starostu.
Cenu obce Závada slávnostne odovzdáva laureátom starosta obce.
Cena obce Závada sa môže udeliť ročne najviac jedenkrát.
Cena obce Závada sa môže aj opätovne udeliť tým istým osobám, najskôr však po uplynutí 2 rokov.
Cenu starostu obce Závada tvorí vecný dar v hodnote, ktorú každoročne schváli obecné zastupiteľstvo.
Cena starostu sa môže udeliť ročne najviac 2 - krát.
Evidencia sa vedie v Kronike obce Závada, ktorá má obsahovať mená a hlavné údaje ocenených, dátum udelenia cien, ako aj stručné zdôvodnenie, pre ktoré boli jednotlivým osobám udelené.
Kronika obce Závada sa vedie v úradnom jazyku, príp. v jazyku príslušnej národnosti.
Text jednotlivých štvrťročných zápisov do kroniky schvaľuje obecná rada a obecné zastupiteľstvo.
Obec je povinná pomáhať pri likvidácii a odstraňovaní následkov živelnej pohromy a havárií prostredníctvom dobrovoľného hasičského zboru v spolupráci s ďalšími právnickými a fyzickými osobami a organizáciami štátu.
Štatút obce Závada je základnou právnou normou obce Závada. Všetky všeobecne záväzné nariadenia obce, uznesenia obecných orgánov a iné organizačné predpisy obce musia byť v súlade s týmto štatútom.
Zmeny a doplnky tohto štatútu schvaľuje Obecné zastupiteľstvo v Závade 3/5 väčšinou všetkých poslancov obecného zastupiteľstva.
Štatút obce Závada bol schválený Obecným zastupiteľstvom v Závade dňa 21.06. 2002 .
Štatút obce Závada nadobúda účinnosť dňom 07.07.2002.
V Závade, dňa 21.06.2002...........................................................Miroslav KALMÁR Starosta obce
Informácia o poskytnutí finančných prostriedkov